Peperduur Kevin Hart-kaartjies laat SA’ners bromKevin Hart kom kuier binnkort in Suid-Afrika. (Foto: Roger Kisby/Getty Images North America/AFP) Suid-Afrikaners was in hul noppies om te hoor dat die wêreldberoemde komediant en akteur Kevin Hart volgende jaar ŉ Suid-Afrikaanse draai gaan maak. Wat dit egter gaan kos om die Amerikaanse komediant in lewende lywe te sien, het ŉ bitter smaak in talle se monde gelaat. Kevin het mense aan die gons gehad toe hy verlede week aangekondig het dat hy op 17 Februarie volgende jaar by die SunBet Arena Times Square in Menlyn, Pretoria, gaan optree. Kaartjies vir die vertoning beloop tussen R680 en R17 820. “Vir R17 820 beter Kevin Hart op my skoot sit en grappies vertel,” het een Twitter-gebruiker oor dié pryse gesê. For R17820 Kevin Hart Better Sit On My Lap And Tell Me Those Jokes ???????? pic.twitter.com/tbopswPLa7 — ???????????????????????????? ❤️‍???? (@sir_onah) December 2, 2022 Dít is waarvoor mense opdok Ten spyte van talle se misnoeë oor die hoë pryse van die kaartjies, het kaartjies tot so ŉ mate uitverkoop dat daar besluit is om ŉ tweede vertoning op 18 Februarie aan te bied. Kaartjies is hier beskikbaar.